Mannerheimi muuseum

pisi|Muuseumi avamine 3. novembril 1951
Mannerheimi muuseum on Soome presidendi marssal Carl Gustaf Emil Mannerheimi majamuuseum Helsingis Kaivopuistos.

Muuseum tegutseb majas, kus Mannerheim elas aastatel 1924–1951. Muuseumi haldab marssali varad pärinud Mannerheimi sihtasutus.

Maja arhitekt on August Boman ja see valmis 1874. aastal. Hiljem kuulus see Karl Fazerile ja Fazeri tehastele. Majas oli kuus korterit, kus elasid Fazeri töölised. Mannerheim üüris maja Fazerilt 1924. aastal ja ehitas tollal pigem suvilaks sobinud ehitise elumajaks ümber. Ta jäi surmani selle maja üüriliseks. 

Novembris 1951 avati majas muuseum. 1957. aastal ostis sihtasutus maja Fazerilt ära.

Muuseum on külastajatele avatud aasta läbi reedeti, laupäeviti ja pühapäeviti. Peaaegu kogu maja on säilitatud sellisel kujul, nagu see oli Mannerheimi eluajal. Ainult kolm ülemise korruse tuba on kohandatud vahetatavate näituste korraldamiseks. Muuseumis tohib ringi liikuda ainult giidi saatel.

Mannerheimi sünniaastapäeval 4. juunil on muuseumi külastamine tasuta.

Viited

Välislingid
 Muuseumi koduleht

Kategooria:Soome muuseumid
Kategooria:Mannerheim